钦定古今图书集成/明伦汇编/人事典/第071卷 > 西畴常言 > 《送穷》金·李遹
## 钦定古今图书集成/明伦汇编/人事典/第071卷 > 西畴常言 > 《送穷》金·李遹

昔年曾作《送穷诗》，结柳赍粮拟退之。送去还来还复
语，君家犹有“读书儿。”

岁有饥寒忧，巷无车马迹。岂知旷达观，不以贫病迫。
昔闻孔颜圣，亦有陈蔡厄。澹然忘世虑，弦歌自朝夕。
蓬门有一士，被褐恒苦饥。朝饮南涧流，暮食西山芝。
虽有二顷园，芜秽亦不治。妻子共寂寞，弹琴咏《书》诗。
荒林积雪深，古屋炊烟迟。高卧自有适，何必他人知。